༈ བླ་མ་དང་དཀོན་མཆོག་གསུམ་ལ་ཕྱག་འཚལ་ལོ། །དལ་འབྱོར་རིན་ཆེན་དོན་
ཡོད་བྱ་བའི་ཕྱིར། །དྲག་ལ་རྒྱུན་མི་ཆད་པའི་བརྩོན་འགྲུས་ཀྱིས། །ཟབ་མོའི་ལམ་ལ་རྟག་ཏུ་
སྦྱོར་མཛད་པའི། །བླ་མ་པོ་ཏོག་པ་ལ་འདི་སྐད་ཞུ། །ཐོགས་མེད་དུས་ནས་གཉེན་གྱུར་འགྲོ་བ་
རྣམས། །སྡུག་བསྔལ་ རྒྱ་ མཚོར་ བྱིང་ བ་ ལ་ གཟིགས་ ནས། །དེ་དག་སྡུག་བསྔལ་ཆེ་ལས་
བསྒྲལ་བྱའི་ཕྱིར། །བྱང་ཆུབ་ཐོབ་འདོད་བསམ་པས་ཀུན་བསླང་ནས། །ཤེས་བྱའི་གནས་
ལུགས་ཅིར་ཡང་མ་གྲུབ་ལ། །གང་དུའང་འཛིན་པ་མེད་པའི་མཉམ་གཞག་དང༌། །སྣང་བ་
ཐམས་ཅད་རྨི་ལམ་སྒྱུ་མ་བཞིན། །སྣང་བཞིན་བདེན་མེད་ཤེས་པའི་ངང་ཉིད་ནས། །མཚན་
བཅས་མཚན་མེད་ཐུགས་དམ་རིམ་པ་ལ། །སྔར་བཞིན་བརྩོན་པ་ཆེན་པོ་མཛད་དུ་གསོལ། །
ཞེས་ པ་ སྣཪ་ ཐང་ ཕུའི་ བླ་ མ་ པོ་ ཏོག་ པའི་དོན་དུ། ཆོས་ སྨྲ་ བའི་ བཙུན་ པ་ ཐོགས་ མེད་
ཀྱིས་དབེན་གནས་དངུལ་ཆུའི་རྫོང་དུ་བཀོད་པའོ། །ཤུ་བྷཾ།། །།